            ROMÂNIA
JUDEŢUL HUNEDOARA
   MUNICIPIUL BRAD
       P R I M A R U L
  Nr. 177/11506/02.11.2022



R E F E R A T  D E  A P R O B A R E 
privind aprobarea încheierii Actului  adițional nr. 1 la Acordul de parteneriat încheiat între Municipiul Brad și Comuna Crișcior în vederea depunerii
 Proiectului “Realizarea transportului public local cu mijloace ecologice
 în Municipiul Brad și Comuna Crișcior”
             


Municipiul Brad, în calitate de lider, a depus Proiectul „Realizarea transportului public local cu mijloace ecologice în Municipiul Brad și Comuna Crișcior”  în cadrul Planului Național de Redresare și Reziliență, Componenta 10 – Fondul Local, Investiția I.1.1: Înnoirea parcului de vehicule destinate transportului public (achiziția de vehicule nepoluante), proiect care a fost declarat admis, urmând a se desfășura etapa precontractuală.
Pentru depunerea acestui proiect a fost încheiat un acord de parteneriat între cele două unități administrativ – teritoriale vizate de investiția cuprinsă în cadrul proiectului.    
Acordul de parteneriat a fost supus atenției Consiliului Local Brad și a fost aprobat prin Hotărârea nr. 82/2022.
În urma solicitării de clarificări nr. 3875/31.10.2022, s-a constatat necesitatea stabilirii, cu certitudine, a repartiției cheltuielilor neeligibile pentru cei doi parteneri: Municipiul Brad în calitate de lider și respectiv Comuna Crișcior în calitate de Partener 2.
	Astfel, este necesar a se modifica art. 3 alin. 2 din Acordul de parteneriat cu privire la asigurarea contribuției la finanțarea cheltuielilor neeligibile ale proiectului, după cum urmează: 

	Organizația
	Contribuția (unde este cazul)

	UAT Municipiul Brad în calitate de Lider de parteneriat (Partener 1)

	Valoarea contribuției la total cheltuieli neeligibile (în lei și %) : 0,00 lei, 0%
Valoarea contribuției la valoarea totală a proiectului (în lei și %): 0,00 lei, 0%
Valoarea finanțării nerambursabile solicitată: 
        Total - 9.569.728,80 lei fără TVA, respectiv 1.944.000,00 euro fără TVA la cursul inforeuro aferent lunii mai 2021 de 1 euro = 4,9227 lei, reprezentând 4 bucăți autobuze electrice de 10 m, 4 bucăți stații de reîncărcare lentă și 2 bucăți stații de reîncărcare rapidă.

Municipiul Brad se angajează să finanțeze cheltuielile neeligibile care asigură implementarea proiectului, astfel cum acestea vor rezulta din documentațiile tehnico-economice, ori a contractelor încheiate pentru îndeplinirea obiectivelor proiectului, pentru investițiile realizate în limitele teritoriale ale UAT Municipiul Brad.


	UAT Comuna Crișcior, în calitate de Partener 2
	Valoarea contribuției la total cheltuieli neeligibile (în lei și %) : 0,00 lei, 0%
Valoarea contribuției la valoarea totală a proiectului (în lei și %): 0,00 lei, 0%.

Comuna Crișcior se angajează să finanțeze cheltuielile neeligibile care asigură implementarea proiectului, astfel cum acestea vor rezulta din documentațiile tehnico-economice, ori a contractelor încheiate pentru îndeplinirea obiectivelor proiectului, pentru investițiile realizate în limitele teritoriale ale UAT Comuna Crișcior.




În contextul celor de mai sus am inițiat prezentul proiect de hotărâre prin care am propus aprobarea încheierii Actului  adițional nr. 1 la Acordul de parteneriat încheiat între Municipiul Brad și Comuna Crișcior în vederea depunerii Proiectului “Realizarea transportului public local cu mijloace ecologice în Municipiul Brad și Comuna Crișcior” și-l supun spre dezbatere și aprobare plenului Consiliului Local al Municipiului Brad în forma prezentată.                
Invoc în susținerea propunerii mele prevederile H.C.L. nr. 19/2022 privind aprobarea bugetului local al Municipiului Brad pe anul 2022, ale art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de urgență a Guvernului nr.124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Anexei la Ordinul ministrului dezvoltării, lucrărilor publice și administrației nr. 999/2022 pentru aprobarea Ghidului specific - Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 - Fondul local, publicată în Monitorul Oficial nr. 467 bis din data de 10.05.2022, ale art. 129  alin. 2 lit. b, lit. d  alin. 4 lit. d, alin. 7 lit. k și alin. 14 din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

